ร้าน " ส้มตำโปงลาง" บางบ่อ
ร้านนี้เรารู้จักจาก wongnai ตอนแรกกำลังไปกินส้มตำแถวคลองด่าน แต่รถติดมาก ทนหิวไม่ไหว เลยเสิร์จหาร้านใกล้ๆ กะจะลองเสี่ยงดู ^^ เจอร้านนี้พอดี รีวิวพอสมควร เลยเปิด GPS มาเลยค่ะ
ร้านอยู่ถนนรัตนราช ถ้าเข้าทางบางนา-ตราด ก็ตรงไปเรื่อยๆเลย สังเกตป้ายร้านเอา ร้านอยู่ในหมู่บ้านกัลปพฤกษ์ค่ะ
บรรยากาศร้านมีต้นไม้เยอะ ร่มรื่นดีค่ะ แต่ลมไม่ค่อยมี อาจเพราะไปช่วงบ่ายแล้ว และร้อนจัดด้วย พัดลมเอาไม่อยู่ค่ะ 
กินไป ปาดเหงื่อไป ทั้งเผ็ดทั้งร้อน 
มาถึงก็ดูเมนูเยอะดีค่ะ ส่วนมากอาหารอีสาน ราคาเบาเบา และเค้ามีอาหารตามสั่งด้วยนะคะ ไม่แพง เลยจัดชุดใหญ่เลย น้องเด็กเสริฟบอกว่า มาแค่2คนจะกินหมดเหรอพี่ 55555 เราได้แต่อมยิ้ม สายแดกอยู่แล้ว 
อาหารโดยรวมอร่อยดีค่ะ แซ่บมากก ปลาดุกตัวใหญ่ เลยจัดมา2ตัว 5555 แหนมซี่โครงหมูก็ชอบ ส้มตำผลไม้ก็อร่อย หมดเนี่ย ค่าเสียหาย 670฿ ค่ะ